Az EGT-Vegyesbizottság 190/1999 határozata

(1999. december 17.)

az EGT-megállapodás VII. mellékletének (A szakképesítések kölcsönös elismerése) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás VII. mellékletét az 1998. január 30-i 6/98 EGT-vegyesbizottsági határozat [1] módosította,

(2) Az orvosok szabad mozgásának elősegítéséről, illetve az orvosi oklevelek, bizonyítványok és képesítés megszerzéséről szóló egyéb tanúsítványok kölcsönös elismeréséről szóló 93/16/EGK irányelv módosításáról szóló, 1997. október 6-i európai parlamenti és tanácsi irányelvet [2] be kell építeni a Megállapodásba,

(3) A 93/16/EGK irányelv 5. cikke (3) bekezdésének és 7. cikke (2) bekezdésének naprakésszé tételére szolgáló eljárásokat, amelyeket a 97/50/EK irányelv vezetett be, ki kell igazítani a Megállapodás alkalmazása céljából,

(4) Az Osztrák Köztársaság, a Finn Köztársaság és a Svéd Királyság csatlakozásának feltételeiről, valamint az Európai Unió alapját képező szerződések kiigazításáról szóló okmány [3] I. melléklete XI. fejezete D. pontja III. részének 1. pontja által a 93/16/EGK tanácsi irányelv vonatkozásában megállapított kiigazításokat be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás VII. mellékletének 4. pontja (93/16/EGK tanácsi irányelv) a következő szöveggel egészül ki:

", az alábbi módosításokkal:

- 1 94 N: Az Osztrák Köztársaság, a Finn Köztársaság és a Svéd Királyság csatlakozásának feltételeiről, valamint az Európai Unió alapját képező szerződések kiigazításáról szóló okmány (HL C 241., 1994.8.29., 21. o., amelynek kiigazított szövegváltozatát a HL L 1., 1995.1.1., 1. o. tartalmazza);

- 397 L 0050: Az Európai Parlament és a Tanács 1997. október 6-i 97/50/EK irányelve (HL L 291., 1997.10.24., 35. o.)."

2. cikk

(1) A Megállapodás VII. mellékletének SZEKTORÁLIS KIIGAZÍTÁSOK részében az "Ausztria, Finnország" és "Svédország" szavakat el kell hagyni.

(2) A Megállapodás VII. melléklete 4. pontjának (93/16/EGK tanácsi irányelv) kiigazításai a következőképpen módosulnak:

i. Új a) kiigazításként következő szöveggel egészül ki:

"a) Az irányelv 44a. cikke (2) bekezdése szerint az 5. cikk (3) bekezdésében és a 7. cikk (2) bekezdésében szereplő megnevezések listájának módosításait az alábbi eljárásokkal kell elfogadni:

I. Egy EK-tagállam megnevezéseinek listáit érintő módosítások:

1. Amennyiben a kérelmet egy EK-tagállam nyújtja be:

a) Az EFTA szakértők részt vesznek a Megállapodás 100. cikkével összhangban az irányelv 44a. cikke (2) bekezdésében előírt közösségi belső döntéshozatali eljárásában.

b) A Megállapodás 102. cikkével összhangban a közösségi határozatot meg kell küldeni az EGT-Vegyesbizottságnak.

2. Amennyiben a kérelmet egy EFTA-állam nyújtja be:

a) Az EFTA-állam módosítási kérelmet nyújt be az EGT-Vegyesbizottságnak.

b) Az EGT-Vegyesbizottság továbbítja a kérelmet a Bizottságnak.

c) A Bizottság átteszi a kérelmet az irányelv 44a. cikke (2) bekezdésében meghatározott bizottsághoz; az EFTA szakértők részvétele a Megállapodás 100. cikkével összhangban történik.

d) A Megállapodás 102. cikkével összhangban a közösségi határozatot meg kell küldeni az EGT-Vegyesbizottságnak.

II. Egy EFTA-állam megnevezéseinek listáit érintő módosítások:

1. Amennyiben a kérelmet egy EFTA-állam nyújtja be:

a) Az EFTA-állam módosítási kérelmet nyújt be az EGT-Vegyesbizottságnak.

b) Az EGT-Vegyesbizottság a hatáskörrel rendelkező albizottságon keresztül átteszi a kérelmet egy az EK részéről az irányelv 44a. cikke (2) bekezdésében említett EK-bizottság tagjaiból, a EFTA részéről pedig az EFTA szakértőkből álló munkacsoporthoz.

c) Az EGT-Vegyesbizottság a megnevezések listájának módosítására vonatkozó határozatát a b) pontban említett munkacsoport által elé terjesztett jelentés alapján fogadja el.

2. Amennyiben a kérelmet egy EK-tagállam nyújtja be:

a) Az EK-tagállam kérelmét a Bizottságnak nyújtja be.

b) A Bizottság továbbítja a kérelmet a EGT-Vegyesbizottságnak.

c) Az EGT-Vegyesbizottság az 1. pont b) és c) pontjában meghatározott eljárást alkalmazza.";

ii. A korábbi a) kiigazításban, amely b) kiigazításra változik, az m) "Ausztriában:", n) "Finnországban:" és r) "Svédországban:" pontjait, beleértve a rendelkezéseket is, el kell hagyni, az o) "Izlandon:", p) "Norvégiában:" és q) "Liechtensteinben:" pontok megjelölése megfelelően m), n) és o) pontra változik;

iii. A korábbi b) kiigazításban, amely c) kiigazításra változik, az "Ausztriában:", "Finnországban:" és "Svédországban:" bejegyzéseket, beleértve a rendelkezéseket is, el kell hagyni;

iv. A korábbi c) kiigazításban, amely d) kiigazításra változik, az "Ausztriában:", "Finnországban:" és "Svédországban:" bejegyzéseket, beleértve a rendelkezéseket is, el kell hagyni;

v. A korábbi d) kiigazításban, amely e) kiigazításra változik, az "Ausztriában:", "Finnországban:" és "Svédországban:" bejegyzéseket, beleértve a rendelkezéseket is, valamint a "klinikai biológia:", "biológiai hematológia:" és "nukleáris medicina:" címsorokat el kell hagyni.

3. cikk

A 97/50/EK irányelv és az Osztrák Köztársaság, a Finn Köztársaság és a Svéd Királyság csatlakozásának feltételeiről, valamint az Európai Unió alapját képező szerződések kiigazításáról szóló okmány I. melléklete XI. fejezete D. pontja III. részének 1. pontja által a 93/16/EGK tanácsi irányelv vonatkozásában megállapított kiigazítások izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek

4. cikk

Ez a határozat 2000. február 11-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. december 17-én.

az EGT-Vegyesbizottság részéről

az elnök

N. v. Liechtenstein

[1] HL L 272., 1998.10.8., 8. o.

[2] HL L 291., 1997.10.24., 35. o.

[3] HL C 241., 1994.8.29., 21. o., amelynek kiigazított szövegváltozatát a HL L 1., 1995.1.1., 1. o. tartalmazza.

--------------------------------------------------